[{"text_idx": "#000002", "text": "Fe wnaeth giang o bobl herwgipio plentyn gan fod un ohonyn nhw'n credu bod y plentyn wedi dioddef camdriniaeth satanaidd."}, {"text_idx": "#000004", "text": "Fe wnaeth Anke Hill, 51 oed, gipio'r plentyn o'r stryd wrth i Wilfred Wong, 56 oed, fygwth mam faeth y plentyn gyda chyllell."}, {"text_idx": "#000008", "text": "Disgrifiad o\u2019r llun, Clywodd y llys bod Jane Going-Hill a Kristine Ellis-Petley wedi bod ar y pontydd rhwng Ynys Mo\u0302n a'r tir mawr yn gwylio am unrhyw weithgaredd gan yr heddlu"}, {"text_idx": "#000009", "text": "Cafodd yr achos, fis o hyd, ei gynnal yn Llys y Goron Caernarfon ym mis Gorffennaf, ond nid oedd modd adrodd amdano oherwydd gorchymyn llys."}, {"text_idx": "#000010", "text": "Fe gafwyd Karren Sawford, 48 oed, yn ddieuog, ac fe gafwyd hyd i gorff wythfed diffynnydd, Robert Frith, yn farw yn ei gell yn y carchar y llynedd."}, {"text_idx": "#000012", "text": "Roedd Hill yn credu fod y plentyn wedi dioddef camdriniaeth satanaidd yn y gorffennol, cyn mynd i ofal maeth, er i'r heddlu ymchwilio a chanfod nad oedd digon o dystiolaeth i gefnogi'r honiad."}, {"text_idx": "#000014", "text": "Ar 4 Tachwedd, fe gipiodd Hill y plentyn ar y ffordd adref o'r ysgol wrth i Wong fygwth y fam faeth gyda chyllell, cyn defnyddio'r un gyllell i dorri teiars ei char."}, {"text_idx": "#000015", "text": "Dywedodd y fam faeth, na ellir ei henwi am resymau cyfreithiol: \"Roedd y plentyn wedi brawychu. Roedd yn galw fy enw a gofyn i mi helpu. Fe wnes i geisio dal fy ngafael cyhyd ag y medrwn."}, {"text_idx": "#000016", "text": "\"Ond yna daeth rhywun y tu o\u0302l i mi gyda chyllell a gorchymyn i mi ei ollwng.\""}, {"text_idx": "#000017", "text": "Platiau ffug ar y car"}, {"text_idx": "#000018", "text": "Cafodd y plentyn ei gludo mewn car gyda phlatiau rhif ffug i lon wledig ger Bangor lle'r oedd ail gar - oedd wedi'i hurio gan Janet ac Edward Stevenson - yn disgwyl i gludo Hill, Wong a'r plentyn tuag at dde-ddwyrain Lloegr."}, {"text_idx": "#000019", "text": "Fe dreuliodd Going-Hill ac Ellis-Petley y cyfnod ar y pontydd rhwng Ynys Mo\u0302n a'r tir mawr yn gwylio am unrhyw weithgaredd gan yr heddlu."}, {"text_idx": "#000020", "text": "Cafodd yr heddlu eu galw yn fuan wedi i'r plentyn gael ei gipio, a llwyddo i ganfod y cysylltiadau rhwng aelodau gwahanol y grw\u0302p yn gyflym."}, {"text_idx": "#000021", "text": "Cafodd y car oedd wedi'i hurio ei atal gan swyddogion ar draffordd yr M1 yn Sir Northampton yn ddiweddarach y noson honno."}, {"text_idx": "#000023", "text": "Ond nid oedd y rheithgor yn ei gredu gan iddyn nhw ei gael ef a'r Stevensons yn euog wedi wyth awr o ystyried eu dyfarniad."}, {"text_idx": "#000024", "text": "Mae bargyfreithiwr Janet Stevenson wedi awgrymu y bydd hi'n apelio yn erbyn y rheithfarn."}, {"text_idx": "#000025", "text": "Saith yn y llys ar gyhuddiad o herwgipio plentyn7 Rhagfyr 2020Arestio chwech wedi digwyddiad herwgipio plentyn6 Tachwedd 2020"}, {"text_idx": "#000026", "text": "Saith yn y llys ar gyhuddiad o herwgipio plentyn"}, {"text_idx": "#000027", "text": "Arestio chwech wedi digwyddiad herwgipio plentyn"}, {"text_idx": "#000030", "text": "Ymgyrch y tri yn ras arweinydd yr SNP ar fin dod i ben"}, {"text_idx": "#000032", "text": "CylchgrawnCofio Tre\u0302n Bach y MwmbwlsCwis: Goleudai Cymru'Mae'r Gymraeg yn iaith wyddonol'Goleuadau'r Gogledd yn goleuo'r awyr dros nosLuka Modric\u0301, a'r rhwystrau eraill ar y llwybr i Euro 2024Pafiliwn 20,000 o seddi 1893... a'r ddyled ddaeth wedynIfan Davies: Rhestr chwarae caneuon 'chillout'Lluniau: Cyngerdd 'chillout' Sian EleriSut mae denu adar i'r ardd?"}, {"text_idx": "#000033", "text": "Cofio Tre\u0302n Bach y Mwmbwls"}, {"text_idx": "#000035", "text": "Goleuadau'r Gogledd yn goleuo'r awyr dros nos"}, {"text_idx": "#000041", "text": "Cysylltwch a\u0302 niTabledi a ffonau symudolHefyd yn Gymraeg"}]